cyanic-selkie/wikianc huggingface dataset:
ატენის სიონი
მოხატულობა
ტაძრის ინტერიერი მთლიანად მოიხატა XI საუკუნისის II ნახევარში. წერის მანერისა და ტექნიკური ხერხების მიხედვით განირჩევა რამდენიმე მხატვრის ხელი. მიუხედავად ამისა, მხატვრობის იკონოგრაფიული და მხატვრული ჩანაფიქრი ერთიანია. მოხატულობის იკონოგრაფიული სქემა ძველ ქართულ ტრადიციას მისდევს და ნაწილობრივ იმითაც განისაზღვრება რომ ტაძარი ღვთისმშობლის სახელობისაა. გუმბათის მხატვრობა შემორჩენილია ფრაგმენტულად: გუმბათის კამარაში — ჯვარი, გუმბათის ყელში წინასწარმეტყველები, ტრომპებზე მახარებლები, ტრომპების ნახევარწრეებში სამოთხის ოთხი მდინარის პერსონიფიკაციებია. აფსიდებში დამოუკიდებელი იკონოგრაფიული ციკლებია შემორჩენილი. საკურთხევლის აფსიდის კონქში გამოსახულია ღვთისმშობლის ნიკოპეა, ბემის კამარაზე — ქრისტე ყოვლისმპყრობელი და ოთხი წინასწარმეტყველი, აფსიდის კედლებზე — თორმეტი მოციქული, ცენტრში — პატარა ჯვარი. ბემის კედლებზე ზიარების ორნაწილიანი სცენაა; ქვემო რეგისტრში ეკლესიის ათი მამის გამოსახულებაა, შუა სარკმლის წითხლებზე — ორი მესვეტის, აფსიდის შვერილებზე — ორი დიაკვნისა.
სამხრეთი აფსიდი იყოფა ოთხ რეგისტრად. ზედა რეგისტრში გამოსახულია მთავარანგელოზი და აპოკრიფული სცენები ღვთისმშობლის ცხოვრებიდან; კონქის აღმოსავლეთ ნაწილში — ძღვენის უარყოფა, ყვედრება იოაკიმესგან ანასი, ანას ხარება, იოაკიმეს ხარება. მეორე რეგისტრში — შეხვედრა ოქროს კარიბჭესთან, ღვთისმშობლის შობა, ღვთისმშობლის შვიდი ნაბიჯი, ღვთისმშობლის ტაძრად მიყვანება; მესამეში — ხარება, მარიამის და ელისაბედის შეხვედრა, ღვთისმშობლის წყლით მხილება, იოსების სიზმარი; მეოთხეში — შობა და ღვთისმშობლის მიძინება.
ჩრდილოეთი აფსიდიც ოთხ რეგისტრად იყოფა და აქაც ზედა რეგისტრში მთავარანგელოზია გამოსახული; კონქში მირქმა და ნათლისღება; მეორე რეგისტრში — ფერისცვალება, ლაზარეს აღდგინება, იერუსალიმში შესვლა; მესამეში - საიდუმლო სერობა, ჯვარცმა, ჯოჯოხეთის წარმოტყვენა, მენელსაცხებლე დედანი; მეოთხეში — ამაღლება, სულთმოფენობა.
დასავლეთის აფსიდი მთლიანად უჭირავს განკითხვის დღის რთულ კომპოზიციას. ბემის თაღში გამოსახულია ანგელოზი, რომელიც ცის კამარას ახვევს; აფსიდის პირველ რეგისტრში — ვედრებამოციქულებით და ანგელოზებით (ნაწილი ფიგურებისა ბემში გადადის); მეორე რეგისტრში, ფანჯრის ზემოთ — ჰეტიმასია; აფსიდის სამხრეთ კედელზე, ორ რეგისტრში გამოსახულია სამოთხე წმინდანთა გუნდებით; ჩრდილოეთი კედელი სამავე რეგისტრებში კი ჯოჯოხეთის სცენების ფრაგმენებია შემორჩენილი; ქვედა რეგისტრში წარმოდგენილნი არიან წინასწარმეტყველები. მოპირდაპირე მხარეს ქვედა რეგისტრის გაგრძელებაზე კტიტორთა პორტრეტებია (წარწერები ძალიან დაზიანებულია და გამოსახულ პირთა ვინაობა სადაოა).
მეორე ფენის მხატვრობის კომპოზიციები მკაცრი და მონუმენტურია. კოლორიტი აგებულია ცისფფრის სხვადასხვა ტონებზე - ბაცი მონაცისფროდან სუფთა კობალტამდე და ამ ფერების მოვერცხლისფრო მწვანესთან, წითელსა და იისფერთან შეხამებაზე. სახეები მოდელირებულია ბაცი, ოდნავ მოყავისფრო ტონის ფართო მონასმებით.
ტაძრის კედლის მოხატულობა (რელიგიის სიუჟეტები, ქართველ მეფეთა და ადგილობრივი ფეოდალთა ფრესკები) მკაფიოდ ეროვნული ხასიათისაა. კომპოზიციათა მხატვრული გააზრების, პერსონაჟთა სხეულისა და სახის ნატიფი მოდელირების, არტისტული გამომსახველობისა და ჟღერადი კოლორიტის გამო იგი ქართული მონუმენტური ფერწერის საეტაპო ნაწარმოებად ითვლება. მკვლევრები მას სხვადასხვანაირად ათარიღებენ: შ. ამირანაშვილი 904-906, რ. შმერლინგი, თ. ბარნაველი - 1072-1080. ტაძარში IX-XI საუკუნეების მრავალი ლაპიდარული და ფრესკული წარწერაა შემონახული, რომლებიც მნიშვნელოვან ისტორიულ ცნობებს შეიცავენ.
ფასადი
360px|მინი|ატენის სიონი მინი|ატენის სიონი, 2013 ტაძარი ორსაფეხურიან იმპოსტზე დგას, რომლის ქვეშ ფართო და დაბალი ცოკოლია. ტაძრის გარეგნული ფორმები ნათლად გამოხატავს შიგა სივრცის ორგანიზაციას. შენობის ძირითადი მასები გუმბათქვეშა კვადრატიდან საფეხურებად იშლება. შიგნიდან მომრგვალებულ აფსიდს გარეთ შეესატყვისება სამწახნაგოვანი შვერილი, რომელსაც ბრტყელი თაღოვანი ნიშებით უკავშირდება კუთხის ოთახების გლუვი კედლები. გუმბათის ყელი — მასიური. გუმბათქვეშა კვადრატის ფუძეს საკმაოდ ამაღლებული კუთხეები აქვს. კვადრატის კუთხის კედლები არასწორადაა ამოყვანილი — ზევით ვიწროვდება (ჩანს შეკეთების კვალი). კვადრატის ყელის მეტი ნაწილი თავიდანაა ამოყვანილი და თანაც ამაღლებულია ერთი კვადრით. სახურავის სამხრეთ-აღმოსავლეთით და სამხრეთ-დასავლეთით კუთხეებში ცხვრის თავის გამოსახულებებია, ხოლო ჩრდილოეთ-აღმოსავლეთის კუთხეში მინიატურული ტაძრის გუმბათი. გუმბათის ყელი და საერთოდ მთელი შენობა მასიურობისა და სიმძიმის შთაბეჭდილებას ქმნის.
განსაკუთღებით მორთულია აღმოსავლეთისა და დასავლეთის ფასადები. აღმოსავლეთის ფასადის წინ ვიწრო გასასვლელია დატოვებული, რაც აძნელებს სარკმლების ზემოთ მოთავსებული სკულპტურული გამოსახულებების აღქმას.სარკმლები შემკულია დეკორატიული რელიეფური სათაურებით. საკურთხევლის სარკმლის ზემოთ კომპოზიციურად ერთმანეთთან დაკავშირებული შვიდი რელიეფური გამოსახულებაა. აღმოსავლეთ ფასადის შუა წახნაგზე გამოსახულია ქრისტე დასალოცად აწეული ხელით, გვერდით წახნაგებზე — ორ-ორი ფრონტალურად მდგომი ფიგურა, ხოლო ქვემოთ, გვერდებზე — ცხოველები და ფრინველები.
ტაძრის მთავარი სამხრეთის შესასვლელი (აქ ადრე კარიბჭე მდგარა) მორთულია ორმაგი ბურთულებიანი კაპიტელებით, ბაზისებით და დეკორატიული ნახევარსვეტებით. სამხრეთ ფასადზე რელიეფური ფიგურებია გამოსახული, ფასადის აღმოსავლეთ ნიშში ამოკვეთილია სომხური ასომთავრული წარწერა („მე თოდოსაკ მაშენებელი ამ წმიდა ეკლესიისა“), რომელიც მიჩნეული იყო სამშენებლო წარწერად. ახალი გამოკვლევის მიხედვით (გ. აბრამიშვილი, ზ. ალექსიძე) წარწერა გვიანდელი უნდა იყოს. ზოგი მკვლევარი (აკად. გ. ჩუბინაშვილი) თოდოსაკს ტაძრის ამშენებლად მიიჩნევს, ზოგი კი (გ. აბრამიშვილი) — ატენის სიონის რესტავრატორად. ჩრდილოეთ ფასადზე, შესასვლელის ტიმპანზე, გამოსახულია ორი ირემი, აფსიდის გვერდის ლავგარდნის ქვეშ-წმინდანი და მის წინ მდგომი კტიტორი, ხოლო მარცხენა ნიშში ორი რელიეფური სცენაა წარწერებით: დავით გარეჯელის მოწაფე ლუკიანე ირემს წველის და სამსონის ლომთან შებრძოლება. დასავლეთის ფასადზე შეკეთებების შედეგად რელიეფებს შეცვლლილი აქვთ ადგილი. ფასადის მარცხენა ნაწილში, სარკმლის ქვემოთ, შემორჩენილია რელიეფური კომპოზიციები: სამსონის ლომთან შებრძოლება, წინასწარმეტყველი აბაკუმი ანგელოზს მიჰყავს ორმოში მყოფ დანიელთან, ნადირობის სცენა და სხვა. გუმბათის ყელის აღმოსავლეთ ფასადზეც რელიეფური გამოსახულება და ქართული ასომთავრული წარწერაა. გუმბათის ყელის სარკმლების სათაურებიც ორნამმენტირებულია. პროფილირებული სადა ლავგარდნები გვიანდელია.
ტაძრის ფასადებს ამკობს რელიეფები, სარკმელთა ჩუქურთმიანი თავსართები, მხატვრულ-კომპოზიციურად ატენის სიონის რელიეფები ბევრად ჩამოუვარდება მცხეთის ჯვრის რელიეფებს, ამასთან ისინი ორგანულად არ ნაწილდებიან ფასადებზე. სტილისტური ანალიზი ცხადყოფს, რომ რელიეფები სხვადასხვა დროს არის შექმნილი. ნაწილი ტაძრის აშენების თანადროულია, უმეტესობა კი X საუკუნის II ნახევრის სომხურ რელიეფებს ემსგავსება.
ატენის სიონს 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:გორის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები შიდა ქართლის მხარეში
ზვარაკი (ფილმი)
სიუჟეტი
სისხლის აღების სასტიკი ტრადიციის ფესვები შორეულ წარსულიდან მოდის და მრავალი დიდი და მცირე ერისა თუ ტომის ცნობიერებისათვის დღემდე გადაულახავ დილემად გვევლინება. სამხრეთის პატარა, მყუდრო ქალაქის ცხოვრების ფონზე განვითარებული მოვლენები შესაძლოა დღეს და ხვალეც ისევე განმეორდეს, როგორც შესაძლოა ისინი ათასი წლის წინ მომხდარიყო.
რესურსები ინტერნეტში
კატეგორია:1990 წლის ქართული ფილმები კატეგორია:სსრკ-ის ფილმები კატეგორია:ქართულენოვანი ფილმები
მონაჰანი
ქალაქი ატარებს ქვეყნის ერთ-ერთ უდიდეს ბლუზ-ფესტივალს: Harvest Time Blues.
დემოგრაფია
მოსახლეობა — 6 710 ადამიანი (2006 წლის მონაცემებით). 2002 წელს მოსახლეობა შეადგენდა 5 936 ადამიანს.
2006 წლის აღწერის მონაცემები:
მონაჰანი (მრავალმნიშვნელოვანი)
ტერმინით მონაჰანი შეიძლება აღნიშნული იყოს:
მონაჰანი
დემოგრაფია
ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).
1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.
სქოლიო
კატეგორია:ირლანდიის ქალაქები კატეგორია:მონაჰანის საგრაფოს დასახლებული პუნქტები
Eat at Home
„Eat at Home“ — პოლ და ლინდა მაკ-კარტნის სინგლი ალბომიდან Ram. იგი არ გამოცემულა ბრიტანეთის ან აშშ-ს ტერიტორიაზე. ჯონ ლენონის თქმით, ეს იყო ერთ-ერთი სიმღერა, რომელსაც მას ამ ალბომზე მოეწონა. ლინდა მაკ-კარტნი სიმღერაში ბექ-ვოკალს ასრულებს.
სქოლიო
კატეგორია:პოლ მაკ-კარტნის სიმღერები კატეგორია:1970 წლის სიმღერები კატეგორია:1971 წლის სინგლები
Polyrhachis schang
Polyrhachis schang — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
Sparklehorse
Sparklehorse — ამერიკული როკ ჯგუფი. მისი დამაარსებელი და ლიდერი იყო მარკ ლინკუსი. 2010 წელს, ლინკუსის თვითმკვლელობის შემდეგ კოლექტივმა არსებობა შეწყვიტა.
რესურსები ინტერნეტში
კატეგორია:ამერიკული როკ-ჯგუფები კატეგორია:1995 წელს ჩამოყალიბებული ჯგუფები კატეგორია:2010 წელს დაშლილი ჯგუფები
Sparklehorse
ბოლია
ბოლია — მდინარე აღმოსავლეთ საქართველოში, კახეთის მხარის ყვარლის მუნიციპალიტეტში. მდინარე ინწობის მარჯვენა შენაკადი. სათავე აქვს კახეთის კავკასიონის სამხრეთ კალთაზე. სიგრძე 5 კილომეტრი. ნაპირები დაბალია, ზოგან იტოტება. სანაპირო რიყნარ ქვიშნარითაა მოფენილი. ჩამოუდის გრემის მონასტერს.
სქოლიო
კატეგორია:კახეთის მხარის მდინარეები
ნარგიზა ამბროლაძე
ნარგიზა ამბროლაძე (დ. 13 ნოემბერი, 1939, ქუთაისი) — ქართველი ექიმი, მეცნიერი.
1964 წელს დაამთავრა თბილისის სახელმწიფო სამედიცინო ინსტიტუტი.
1965–1969 წლებში იყო რუსთავის ქალაქის საავადმყოფოს და კარდიოლოგიის ინსტიტუტის ექიმი–ორდინატორი. 1975–1986 წლებში ამავე ინსტიტუტის უმცროსი მეცნიერ–თანამშრომელი. 1986 წლიდან კარდიოლოგიის ინსტიტუტის ქრონიკული კორონალური უკმარისობის განყოფილების უფროსი მეცნიერ–თანამშრომელი. ავტორია 38 სამეცნიერო ნაშრომის რომლებშიც გაშუქებულია ჰიპერტონული დაავადების დინამიკაში და კრიზის დროს სისხლძარღვთა ტონუსის ცვლილებები.
საკანდიდატო დისერტაციის თემა — „თავის ტვინის სისხლის მიმოქცევის მდგომარეობა ჰიპერტონული დაავადების, ჰიპერტონული კრიზისა და ზოგიერთი ჰიპოტენზიური საშუალებების მოქმედების შედეგად“.
რესურსები ინტერნეტში
კატეგორია:დაბადებული 13 ნოემბერი კატეგორია:დაბადებული 1939 კატეგორია:ქართველი ექიმები
კასპერ შმეიხელი
სქოლიო
კატეგორია:დაბადებული 1986 კატეგორია:დანიელი ფეხბურთელები კატეგორია:პრემიერ ლიგის ფეხბურთელები კატეგორია:მანჩესტერ სიტის ფეხბურთელები კატეგორია:ლესტერ სიტის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:დაბადებული 5 ნოემბერი კატეგორია:2020 წლის ევროპის საფეხბურთო ჩემპიონატის ფეხბურთელები
როლანდას პაქსასი
thumb|როლანდას პაქსასი როლანდას პაქსასი (Rolandas Paksas; დ. 10 ივნისი, 1956, ტელშიაი, ლიტვის სსრ) — ლიეტუვის პოლიტიკური მოღვაწე, ლიეტუვის რესპუბლიკის პრეზიდენტი 2003 წლის 26 თებერვლიდან 2004 წლის 6 აპრილამდე; პაქსასი პირველი ევროპული ქვეყნის ხელმძღვანელია, რომელიც იმპიჩმენტის შედეგად გადააყანეს თანამდებობიდან. მფრინავი სპორტსმენი.
ბიოგრაფია
სწავლობდა ვილნიუსის საინჟინრო-სამშენებლო ინსტიტუტში (სამრეწველო და სამოქალაქო მშენებლობის ინჟინერი: 1974—1979), მოგვიანებით ლენინგრადის სამოქალაქო ავიაციის სასწავლებელი დაამთავრა (პილოტ-ინჟინერი; 1984). 1985-92 წლებში ს.დარიუსისა და ს. გარინასის აეროკლუბის (ვილნიუსი) მეთაურია. სსრკ-სა და ლიეტუვის უმაღლესი პილოტაჟის ნაკრების წევრია. პრეზიდენტია სააქციო-სამშენებლო კომპანია „Restako“-სი.
რესურსები ინტერნეტში
კატეგორია:ლიეტუვის პრეზიდენტები კატეგორია:ლიეტუვის პრემიერ-მინისტრები კატეგორია:დაბადებული 1956
მრავალფარფლასებრნი
მრავალფარფლასებრნი (Polypteridae) — მტკნარი წყლის განოიდური თევზების ოჯახი მრავალფარფლასნაირთა რიგისა. მისი წარმომადგენლები ცნობილია ეოცენიდან. სხეულის სიგრძე 90 სმ-მდეა. საღერძე ჩონჩხი გაძვალებულია, თავზე გადაკრულია მფარავი (კანისებრი) ძვლები. სალაყუჩე აპკი სხივების გარეშეა. ზურგის ფარფლი წარმოდგენილია მრავალი ცალკეული ფარფლით, რომლებიც რბილი სხივებისგან შედგება. მკერდის ფარფლები ძირში ხორცოვანია. კუდის ფარფლი გარეგნულად სიმეტრიულია, ზედა ნაწილი ქერცლის გარეშეა. აქვთ საშხეფი. პირი დიდია, ყბებზე განლაგებულია კბილები. საცურავი ბუშტი ორკამერიანია, ხშირად მონაწილეობს სუნთქვაში. ცნობილია ორი გვარი: Polypterus და Erpetoichthys 12 სახეობით. გავრცელებული არიან ტროპიკული აფრიკის წყლებში. აქტიურობენ ღამით. იკვებებიან უხერხემლოებითა და თევზით. ტოფობენ წვიმის პერიოდში, მცირე ზომის ქვირითს ყრიან წყლით დაფარული ჭალების წყალმცენარეებზე. ადგილობრივი რეწვის ობიექტებია.
სქოლიო
*
Seeed
Seeed — ბერლინური რეგი ჯგუფი. ასევე ასრულებს დაბის და დანსჰოლის სტილის მუსიკა. ჯგუფი 1998 წელს დაარსდა და დღესდღეობით შედგება 11 წევრისაგან.
რესურსები ინტერნეტში
კატეგორია:გერმანული ჯგუფები კატეგორია:1998 წელს ჩამოყალიბებული ჯგუფები
სიბიუს ლუჩიან ბლაგას უნივერსიტეტი
სიბიუს ლუჩიან ბლაგას უნივერსიტეტი (Universitatea "Lucian Blaga" din Sibiu) ― საჯარო უნივერსიტეტი სიბიუში, რუმინეთში. უნივერსიტეტი რუმინელი ფილოსოფოსის, პოეტისა და დრამატურგის, ლუჩიან ბლაგას სახელს ატარებს. დაარსდა 1990 წელს და ხუთ: ლიტერატურის, ისტორიისა და სამართლის, მედიცინის, სურსათისა და ტექსტილის წარმოების ტექნოლოგიების და ინჟინერიისა და მეცნიერების სკოლას მოიცავდა.
სქოლიო
კატეგორია:სიბიუს ლუჩიან ბლაგას უნივერსიტეტი კატეგორია:რუმინეთის სამედიცინო სკოლები კატეგორია:1990 წელს დაარსებული საგანმანათლებლო დაწესებულებები კატეგორია:1990 წელს დაარსებულები რუმინეთში
ჯენიფერ ჯოუნზი
ჯენიფერ ჯოუნზი (Jennifer Jones; დ. 2 მარტი, 1919 — გ. 17 დეკემბერი, 2009) — ამერიკელი მსახიობი. მისმა კარიერამ 5 დეკადა მოიცვა, ამ დროის პერიოდში 5 ჯერ იყო ნომინირებული როგორც ოსკარზე, ასევე ოქროს გლობუსზეც. ჯოუნზი იმ მსახიობ ქალებს შორისაა, რომლებმაც ოსკარი ახალგაზრდობაში მოიპოვეს.
სამსახიობო კარიერამდე, ახალგაზრდობაში მუშაობდა მოდელად. 1939 წელს გამოჩნდა ორ ფილმში. მესამე როლი მოირგო ბიოგრაფიულ დრამაში, „ბერნადეტის სიმღერა“ (1943), სადაც იგი მთავარი როლით, ბერნადეტ სუბიროუსის როლით გადაიღეს. ამ როლის შესრულებისთვის, 1943 წელს მან მოიგო ოსკარი და ოქროს გლობუსი საუკეთესო მსახიობი ქალის კატეგორიაში. 1940-იან წლებში მონაწილეობა მიიღო რამდენიმე ფილმში, მოიპოვა როგორც ოსკარის სამი ნომინაცია, ასევე მნიშვნელოვანი დადებითი შეფასებები. ამ პერიოდში გადაიღეს ფილმებში: ამერიკული ეპიკური დრამა „მას შემდეგ რაც წახვედი“ (1944), „სასიყვარულო წერილები“ (1945), ამერიკული ფსიქოლოგიური ფილმი, „დუელი მზეში“ (1946).
1949 წელს ჯოუნზმა ამერიკელ პროდიუსერზე, დევიდ სელზნიკზე იქორწინა. ამ წელს მთავარი როლი მოირგო რომანტიკულ დრამაში, „მადამ ბოვარი“. 1950-იან წლებში გამოჩნდა რამდენიმე ფილმში, მათ შორისაა: 1952 წლის ფილმი, „Ruby Gentry“, სათავგადასავლო კომედია „ეშმაკის დამარცხება“ (1953), რომანტიკული დრამა „სადგური ტერმინი“ (1953). 1955 წელს ევრაზიელი ექიმის როლი შეასრულა რომანტიკულ-დრამაში, „სიყვარული არის ძალიან ბრწყინვალე რამ“, რომლითაც მან მეხუთე ოსკარის ნომინაცია მოიპოვა.
1965 წელს სელზინიკის გარდაცვალების შემდეგ, ჯოუნზი დაქორწინდა ამერიკელ მრეწველზე, ნორტონ სიმონზე. ბოლოს გამოჩნდა ფილმში, „ჯოჯოხეთი დედამიწაზე“.
სიცოცხლის განმავლობაში ჯოუნზს ფსიქიკური პრობლემები ჰქონდა, 1966 წელს მან თვითმკვლელობა სცადა და მალიბუს სანაპიროზე კლდიდან გადახტა. მას შემდეგ რაც, მისმა ქალიშვილმა 1976 წელს, თავი მოიკლა, ჯოუნზი დაინტერესდა ფსიქიკური ჯანმრთელობით. მან 1980 წელს დააარსა ჯენიფერ ჯოუნზ სიმონის ფსიქიკური ჯანმრთელობისა და განათლების ფონდი. მსახიობმა სიცოცხლის ბოლო ექვსი წელი მალიბუში, კალიფორნიაში გაატარა. გარდაიცვალა 2009 წელს, 90 წლის ასაკში.
1919-1939: ადრეული ცხოვრება
ამერიკელი მსახიობი ჯენიფერ ჯოუნზი დაიბადა 1919 წლის 2 მარტს, ტალსაში, ოკლაჰომაში, აშშ-ში. იყო ფლორ მეის და ფილიპ როს ისლის ერთადერთი ქალიშვილი. მამამისი იყო ჯორჯიის შტატიდან, ხოლო დედა კალიფორნიიდან. გაიზარდა როგორც კათოლიკე.
1925 წელს ჯოუნზმა სწავლა დაიწყო Edgemere-ის საჯარო სკოლაში, სწავლა გააგრძელა გოგონების კათოლიკურ სკოლაში, „მონტე კასინოს სკოლა“. სკოლის დამთავრების შემდეგ, ილინოისში, ნორსვესტერნის უნივერსიტეტში დაიწყო დრამის სწავლა. 1937 წლის სექტემბერს, სასწავლებლად გადავიდა დრამატული ხელოვნების ამერიკულ აკადემიაში. სადაც იგი შეხვდა სამსახიობო კურსის სტუდენტს, რობერტ ვოლკერს. ჯოუნზი ვოლკერზე 1939 წლის 2 იანვარს დაქორწინდა.
ჯოუნზი და ვოლკერი ტალსაში, 13 კვირიან რადიო პროგრამაზე მონაწილეობისთვის დაბრუნდნენ, შემდეგ კი გზა ჰოლივუდში გააგრძელეს. 1939 წელს პატარა როლით პირველად გამოჩნდა Republic Pictures-ის ფილმში, „ახალი საზღვარი“. მეორედ გადაიღეს ფილმში, „Dick Tracy's G-Men“ (1939). მოგვიანებით გადაწყვიტა ნიუ-იორკში დაბრუნება.
1940-1948: კარიერის საწყისები
რობერტ ვოლკერზე დაქორწინებიდან ცოტა ხნის შემდეგ, წყვილს შეეძინა ორი ვაჟი: რობერტ ვოლკერი (1940–[2019) და მაიკლ ვოლკერი (1941–2007). მიუხედავად იმისა რომ ჯოუნზმა სტაბილური სამუშაო იპოვა რადიოპროგრამებში, პარალელურად მოდელობდა სააგენტოსთვის, „Powers Agency“, ასევე მოდელობდა ჟურნალისთვის, „Harper's Bazaar“. 1941 წლის ზაფხულში კლაუდიას როლისთვის მონაწილეობა მიიღო ერთ-ერთ კონკურსში, მიუხედავად იმისა რომ ჯოუნზი ფიქრობდა რომ კონკურსმა ცუდად ჩაიარა, დევიდ სელზნიკი მისით აღფრთოვანებული დარჩა. მოგვიანებით, სელზნიკის მდივანმა ჯოუნზს დაურეკა და მასთან 7 წლიანი კონტრაქტი გააფორმა.
1944 წელს, თავის 25-ე დაბადების დღეზე, ბერნადეტის სიმღერაში შესრულებული მთავარი როლისთვის, ჯოუნზმა მოიგო ოსკარი საუკეთესო მსახიობისთვის. ამის შემდეგ, ჯოუნზი სასიყვარულო ურთიერთობას იწყებს სელზნიკთან. ის ვოლკერს 1943 წლის ნოემბერს დაშორდა, შემდეგ მასთან ერთად ითამაშა ფილმში, „მას შემდეგ რაც წახვედი“, ისინი ფორმალურად 1945 წლის ივნისში განქორწინდნენ. „მას შემდეგ რაც წახვედი“-ში შესრულებული როლისთვის, იგი მეორედ ნომინირდა ოსკარზე, ამჯერად საუკეთესო მსახიობი ქალისთვის მეორეხარისხოვან როლში. მესამე ოსკარი მოიგო, ფილმ „სასიყვარულო წერილებში“ ნათამაშები როლით.
რესურსები ინტერნეტში
კატეგორია:ამერიკელი მსახიობები კატეგორია:ამერიკელი ქალი მსახიობები კატეგორია:XX საუკუნის ამერიკელი მსახიობები კატეგორია:ოსკარის მფლობელები კატეგორია:ოქროს გლობუსის გამარჯვებულები კატეგორია:დაბადებული 1919 კატეგორია:დაბადებული 2 მარტი კატეგორია:გარდაცვლილი 2009 კატეგორია:გარდაცვლილი 17 დეკემბერი
ზვიგენის კბილი (ფილმი)
„ზვიგენის კბილი“ — შალვა გედევანიშვილის 1959 წლის ფილმი. გადაღებულია ოთარ ჩიჯავაძის ამავე სახელწოდების მოთხრობის მიხედვით.
სიუჟეტი
ღარიბი ძმები, ალი და ჰუსეინი ღრუბლის მომპოვებელთა ხიფათით სავსე, მძიმე შრომით არჩენენ ოჯახს. ერთხელ, ღია ზღვაში გასულთ, ზვიგენი დაესხათ თავს. მასთან ბრძოლაში დაღუპული უფროსი ძმის ნაცვლად ამიერიდან უმცროსს უხდება ოჯახის მძიმე ტვირთის ზიდვა, მაგრამ მას სწამს, რომ როცა დავაჟკაცდება, დუხჭირ ცხოვრებას თავს დააღწევს.
რესურსები ინტერნეტში
კატეგორია:სსრკ-ის ფილმები კატეგორია:1959 წლის ქართული ფილმები კატეგორია:ქართულენოვანი ფილმები
ევროპის საფეხბურთო ჩემპიონატი 2004
ევროპის მე-12 საფეხბურთო ჩემპიონატი (UEFA Campeonato da Europa de Futebol Portugal 2004), ხშირად უბრალოდ ევრო 2004, ჩატარდა პორტუგალიაში, 2004 წლის 12 ივნისიდან 4 ივლისამდე. უეფა-მ ჩატარებულ ტურნირს ისტორიაში ერთ-ერთი საუკეთესო უწოდა. გამარჯვებული, ყველასთვის მოულოდნელად საბერძნეთის ეროვნული საფეხბურთო ნაკრები გახდა. ტურნირის ოფიციალური ბურთი დაამზადა კომპანია Adidas-მა. ბურთს Adidas Roteiro ეწოდებოდა.
ტურნირის ფინალურ ეტაპზე მთლიანად 16 გუნდი მონაწილეობდა. პორტუგალია მასპინძლის რანგით ავტომატურად იყო დაშვებული ტურნირზე. დარჩენილი 15 გუნდი გამოვლინდა საკვალიფიკაციო მატჩების შედეგად, რომლებიც 2002 წლის აგვისტოში დაიწყო.
ტურნირის მონაწილეები
thumb|325px|მონაწილეეთა რუკა
რესურსები ინტერნეტში
2004
დეივისის სრუტე
დეივისის სრუტე (ინგ. Davis Strait) — სრუტე, რომელიც ერთმანეთისგან ჰყოფს გრენლანდიას და ბაფინის მიწას (კანადის პროვინცია ნუნავუტი). სრუტის სიგრძე მერყეობს 300 კილომეტრიდან 950 კმ-მდე, მაქსიმალური სიღრმე შეადგენს 3660 მეტრს.
დამახასიათებელია მოდრეიფე ყინულები და აისბერგები. სრუტეს ეწოდა ინგლისელი მკვლევარის და აღმომჩენის, ჯონ დეივისის (1550-1605) სახელი, მან 1580-იან წლებში რამდენიმეჯერ იმოგზაურა ამ რეგიონში და შეისწავლა გრენლანდიის და ბაფინის მიწის ტერიტორიები.
სქოლიო
კატეგორია:კანადის სრუტეები კატეგორია:გრენლანდიის სრუტეები
ევროპული საქართველოსთვის
ევროპული საქართველოსთვის (დაარსდა 15 დეკემბერი, 2010, ქ. თბილისი, საქართველო) — 50-ზე მეტი არასამთავრობო ორგანიზაციის გაერთიანება, შექმნილი 2010 წლის 15 დეკემბერს „ევროპის სახლში“, ქალაქ თბილისში. იმავე დღესვე, გაერთიანებამ მიიღო შესაბამისი მანიფესტი. კოალიციაში გაერთიანებული არიან როგორც ცნობილი არასამათავრობო ორგანიზაციები, ისე ნაკლებად ცნობილი, ახალდაარსებული ორგანიზაციები. გაერთიანების მიზანია ფუნდამენტური ევროპული ფასეულობების დამკვიდრება და საქართველო-ევროკავშირის ურთიერთობების გაღრმავება და მასში არასამთავრობო სექტორის აქტიური მონაწილეობა.
მანიფესტის ტექსტში ნათქვამია:
2011 წლის 18 იანვარს კოალიციამ „ევროპული საქართველოსთვის“ პირველი კონგრესი გამართა და საბჭო აირჩია.
სქოლიო
კატეგორია:საქართველოს არასამთვრობო ორგანიზაციები
Polyrhachis schenkii
სქოლიო
კატეგორია:ჭიანჭველები
სამხრეთ ოსეთის ხალხი მშვიდობისთვის
„სამხრეთ ოსეთის ხალხი მშვიდობისთვის“ («Народ Южной Осетии за мир», «Цӕгат райгуырынц Хуссар Ирыстон») – პარტია საქართველოში, რომელიც შეიქმნა მოძრაობის - „სამხრეთ ოსეთის ეროვნული გადარჩენის კავშირი" - ბაზაზე.
დაარსდა ეთნიკური ოსების, მათ შორის სამხრეთ ოსეთის სეპარატისტული მთავრობის ყოფილი წევრების მიერ. მისი დამაარსებლები იყვნენ: ოსი ჟურნალისტი ვლადიმერ სანაკოევი, დიმიტრი სანაკოევი (სამხრეთ ოსეთის ყოფილი თავდაცვის მინისტრი და პრემიერ-მინისტრი), მაია ჩიგოევა-ცაბოშვილი (ქართულ-ოსური გაერთიანების ”იბერ-ირონის” თავმჯდომარე), გიორგი ჩიგოევი, თეიმურაზ ჯერაგოევი, ჯემალ ქარქუსოვი (სამხრეთ ოსეთის ყოფილი შინაგან საქმეთა მინისტრი), ურაზმაგ ქარქუსოვი.
პარტია აკრიტიკებს ედუარდ კოკოითსას მხარს უჭერს საქართველოსთან მშვიდობიან ინტეგრაციას. სამხრეთ ოსეთის მთავრობა პარტიას კანონიერად არ აღიარებს.
პარტიას აქტიურად არ მონაწილეობს საქართველოში მიმდინარე ყოველდღიურ პოლიტიკურ პროცესებში. პატიის ლიდერი, დიმიტრი სანაკოევი არის სამხრეთ ოსეთის დროებითი ადმინისტრაციული ერთეულის მმართველი.
რესურსები ინტერნეტში
კატეგორია:საქართველოს პოლიტიკური პარტიები
ჯონ კაზალე
ჯონ კაზალე (John Cazale) — ამერიკელი მსახიობი. ექვსწლიანი კარიერის მანძილზე მონაწილეობა მიიღო ხუთ ფილმში. ყოველი მათგანი იყო ოსკარის ნომინანატი საუკეთესო ფილმის კატეგორიაში. გარდაიცვალა სიმსივნით 42 წლის ასაკში.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1935 კატეგორია:გარდაცვლილი 1978
საქართველოს კონსერვატიული პარტია
280px|thumb|დროშა 280px|thumb|ბანერი
საქართველოს კონსერვატიული პარტია, კონსერვატორები — მემარჯვენე ორიენტაციის პოლიტიკური პარტია საქართველოში.
ისტორია
პარტიას თავდაპირველად ერქვა „ეროვნულ ძალთა გაერთიანება - კონსერვატორები“ და წარმოადგენდა ყოფილი პრეზიდენტის, ზვიად გამსახურდიას მომხრეთა ერთობას. 2002 წელს კონსერვატორები გაერთიანდნენ ბლოკში ერთიან ნაციონალურ მოძრაობასთან და რესპუბლიკურ პარტიასთან.
ბლოკმა 2002 წლის ადგილობრივ არჩევნებში წარმატებას მიაღწია თბილისის მასშტაბით, მიიღო რა ხმების 24% და გაიყო გამარჯვება ლეიბორისტულ პარტიასთან. უკვე 2003 წლის ნოემბრის არჩევნებში ბლოკი ალტერნატიული ხმის დათვლისა და ეგზიტ-პოლების შედეგებით იყო გამარჯვებული ხმათა 27%. არჩევნების გაყალბების გამო, კონსერვატიული პარტია იყო ერთ-ერთი ორგანზატორი ედუარდ შევარდნაძის წინააღმდეგ გამართული საპროტესტო აქციებისა.
2004 წლის საპარლამენტო არჩევნებში კონსერვატორები იყვმენ ბლოკ „ნაციონალური მოძრაობა-დემოკრატების“ შემადგენლობაში და მოიპოვეს საკონსტიტუციო უმრავლესობა ხმათა 66,2%-ით.
2007 წლის შემოდგომაზე კონსერვატიული პარტია გაწევრიანდა ეროვნულ საბჭოში და იყო 2007 წლის ნოემბრის აქციების ერთ-ერთი ინიციატორი. პარტია 2008 წლის საპრეზიდენტო არჩევნებში მხარს უჭერდა ლევან გაჩეჩილაძეს, ხოლო 2008 წლის საპარლამენტო არჩევნებში მონაწილეობდა გაერთიანებულ ოპოზიციასთან ერთად.
მიუხედავად არჩევნებში მიღებული ხმებისა, პარტიის წევრებმა უარი განაცხადეს მანდატებზე. 2009 წლიდან პარტია იყო ერთ-ერთი ორგანიზატორი საპროტესტო აქციებისა 9 აპრილიდან 26 მაისამდე მიხეილ სააკაშვილის გადადგომის მოთხოვნით.
პარტია მონაწილეობდა 2010 წლის თვითმართველობის არჩევნებში, ეროვნული საბჭოს შემადგენლობაში. ბლოკმა თბილისში ხმათა 8,8%, ხოლო საქართველოს სხვა თვითმმართველ ერთეულში ხმათა 5,5% მიიღო.
2011 წელს კონსერვატიული პარტია გახდა კოალიცია „ქართული ოცნების“ წევრი, რომელმაც 2012 წლის საპარლამენტო არჩევნებში მიიღო მონაწილეობა. კოალიციამ არჩევნების შედეგად საპარლამენტო უმრავლესობა მოიპოვა.
საქართველოს კონსერვატიული პარტია პარლამენტში წარმოდგენილი იყო 6 დეპუტატით. პარტიას აგრეთვე პარლამენტში ჰქონდა ფრაქცია „ქართული ოცნება-კონსერვატორები“.
პოლიტიკური პლატფორმა
კონსერვატიული პარტია კონცენტრირებულია ეთნიკური და რელიგიური ღირებულებების, ქართული ენის დაცვაზე. პარტიის წესდების თანახმად მისი მიზნებია:
სქოლიო
კატეგორია:საქართველოს პოლიტიკური პარტიები კატეგორია:კონსერვატიული პარტიები საქართველოში
The Sky Moves Sideways
The Sky Moves Sideways — ბრიტანული პროგრესული როკ-ჯგუფ Porcupine Tree-ს მესამე სტუდიური ალბომი, გამოცემული 1995 წელს.
ისტორია
თავისი სტრუქტურის გამო ალბომს ხშირად ადარებენ პინკ ფლოიდის Wish You Were Here-ს - ორივე ალბომს იწყებს და ასრულებს ვრცელი ერთი კომპოზიციის ვრცელი ნაწილები.
აშშ-ში The Sky Moves Sideways იყო ჯგუფის მიერ პირველი გამოცემა და პირველი, რომელზეც Porcupine Tree წარმოდგენილი იქნა, როგორც ჯგუფი და არა მხოლოდ სტივენ უილსონის ფსევდონიმი. ეს ცვლილება მოხდა ალბომის ჩაწერისას. ცნობილია, რომ ორი კომპოზიცია, „The Moon Touches Your Shoulder“ და „Dislocated Day“ მთლიანად უილსონის მიერ იქნა ჩაწერილი, ხოლო დანარჩენ კომპოზიციებს ჯგუფური ხასიათი აქვს, მათ შორის, ბრიტანულ სინგლ „Stars Die“-ს, რომელიც ალბომის აშშ გამოცემას დაემატა.
2004 წელს გამოვიდა ალბომის ახალი, ორდისკიანი გამოცემა. აქ შეტანილ ჩანაწერში გევინ ჰარისონის დასარტყმელი საკრავები დაემატა - კომპოზიციებში, რომლებზეც მანამდე მხოლოდ დრამ-მანქანები და სტივენ უილსონის მიერ ჩაწერილი სხვა ელექტრონული პერკუსია ჟღერდა. ამრიგად, არც ერთი ვერსია მეორეს იდენტური არ არის და არ შეიცავს „Moonloop“-ის იგივე ვარიანტს.
სქოლიო
კატეგორია:Porcupine Tree-ს ალბომები კატეგორია:1995 წლის ალბომები
გაბრიელა სპანიკი
სპანიკის მამა ხორვატიელია, რომელიც ვენესუელაში საცხოვრებლად 1960 წელს გადავიდა, ხოლო დედა – ინგლისელია.
გაბრიელას კარიერა მის ვენესუელის კონკურსიდან 1992 წელს დაიწყო. ის უნივერსიტეტში ფსიქოლოგიას სწავლობდა, მაგრამ ყოველთვის  მსახიობობის სურვილი ჰქონდა. მისმა კარიერამ თვალსაჩინო აღმავლობა 1990–იანი წლების შუა ხანებში დაიწყო, როდესაც მან მთავარი როლები მიიღო ვენესუელურ საპნის ოპერებში. 1998 წელს სალვადორ მეხია ალეხანდრემ გაბრიელა მიწვია მის ახალ სერიალში „უზურპატორი ქალი“ მექსიკაში. ამ სერიალით წყალობით გაბრიელა ნამდვილი მეგავარსკვლავი გახდა, ამ სერიალმა ტელევისას არხზე ყველა დროის რეკორდი მოხსნა. ამ სერიალის წყალობით გაბრიელამ სამწლიანი ექსკლუზიური კონტრატი მიღო ტელევისასგან. ამ სერიალის შემდეგ გაბრიელა კიდევ მონაწილეობა მიღო ტელევისას ორ სერიალში.2002 წელს ის გადადის სამუშაოდ ტელემუნდოში და ხდება მთავარი გმირი ტელენოველისა „შურისძიება“, სადაც მან პროფესიონალი მოკრივე განასახიერა.
2004 წელს გაბრიელას ისევ ეწვია საყოველთაო აღიარება როცა ის გახდა სერიალ „გრძნობათა ტყვეობაში“ მთავარი გმირი. 2005 წელს მონაწილეობა მიიღო სერიალში „ვნებათა მიწა“, რის შედეგადაც რამდენიმე წლით ეკრანს ჩამოშორდა. 2009 წელს ის ბრუნდება სერიალ „ქალბატონით“ ტელევისას არხზე და პარტნიორობას უწევს ლუსეროს და ფერნანდო კოლუნგას. 2010 წელს გაბი კომპანია აცტეკაში გადადის სამუშაოდ და გამოდის მათი ერთობლლივი სერიალი „იმპერატორი“, ამას მოყვება 2012 წელს სერიალი „ალმას ორი სახე“, 2014 წელს კი გაბიმ მონაწილეობა მიიღო აცტეკას სერიალში „ჩემო აკალპუკო“.
რესურსები ინტერნეტში
კატეგორია:ვენესუელელი მსახიობები კატეგორია:დაბადებული 1973 კატეგორია:დაბადებული 10 დეკემბერი
ვიტაუტას ლანდსბერგისი
პოლიტიკური კარიერა
1988 წელს საიუდისის საინიციატივო ჯგუფში იქნა არჩეული (თავდაპირველად „მოძრაობა ლიტვის გარდაქმნისათვის“). საიუდისის საწესდებო ყრილობაზე 1988 წლის 22-23 ოქტომბერს აირჩიეს საიუდისის სეიმის საბჭოსა და სეიმში. 1988-1991 წლებში სეიმის საპატიო თავმჯდომარეა.
1989 წლის მარტში აირჩიეს სსრკ-ის სახალხო დეპუტატად და მონაწილეობა მიიღო სახალხო დეპუტატების ყრილობაში.
1990-92 წლებში ლიტვის უმაღლესი საბჭოს თავმჯდომარე. ლიტვის სეიმისა (1996—2000). სამამულო მემარჯვენე პარტიის ერთ-ერთი შემქმნელი (1993) და თავმჯდომარე.
2004 წლიდან ევროპარლამენტის წევრია და ევროპის სახალხო პარტიისა (European People’s Party (Christian Democrats) და ევროპელი დემოკრატების European Democrats) უმსხვილეს ფრაქციაში შედის.
რესურსები ინტერნეტში
კატეგორია:დაბადებული 1932 კატეგორია:დაბადებული 18 ოქტომბერი კატეგორია:ლიეტუველი პოლიტიკოსები კატეგორია:ლიტველი პუბლიცისტები კატეგორია:წმინდა გიორგის სახელობის გამარჯვების ორდენის კავალრები
ოლიანტა უმალა
ოლიანტა მოისეს უმალა ტასო (Ollanta Moisés Humala Tasso დ. 26 ივნისი, 1962) — პერუელი პოლიტიკოსი და პერუს პრეზიდენტი 2011-2016 წლებში. უმალა, რომელიც წარსულში მსახურობდა როგორც სამხედრო ოფიცერი, 2006 წლის საპრეზიდენტო არჩევნებში დამარცხდა, მაგრამ 2011 წლის საპრეზიდენტო არჩევნების მეორე ტურში მან დაამარცხა მოწინააღმდეგე კეიკო ფუხიმორი და არჩეულ იქნა პერუს პრეზიდენტად.
ადვოკატ ისააკ უმალას ვაჟი პერუს არმიაში 1982 წელს შევიდა, სადაც ის გენერალ-ლეიტენანტის რანგში ამაღლდა. 1992 წელს ის მონაწილეობას იღებდა შიდა კონფლიქტში პერუს კომუნისტური პარტიის წინააღმდეგ, ხოლო სამი წლის შემდეგ სენეპას ომში ეკვადორის წინააღმდეგ. 2000 წლის ოქტომბერში, უმალა უძღვებოდა პერუს პრეზიდენტ ალბერტო ფუხიმორის წინააღმდეგ მიმართულ 39 ჯარისკაცის წარუმატებელ ამბოხს ქვეყნის სამხრეთულ ქალაქ ტაკნაში. ფუხიმორის რეჟიმის დამხობის შემდეგ, უმალას ეს მოქმედება პერუს კონგრესმა აპატია.
2005 წელს მან დააარსა პერუს ნაციონალისტური პარტია და დარეგისტრირდა 2006 წლის საპრეზიდენტო არჩევნებში. კანდიდატად ის პარტია „კავშირი პერუსთვის“ სიით წარდგა, რადგან მის ახლადშექმნილ პარტიას ამის უფლება ჯერ არ ჰქონდა. 2006 წლის 9 აპრილს, მან არჩევნების პირველი ტური გადალახა, მიიღო რა ხმების 30.62%. არჩევნების მეორე ტური 4 ივნისს გაიმართა, სადაც უმალა ხმების 47.47%-ით დამარცხდა ალან გარსიასთან, რომელსაც ამომრჩეველთა 52.62%-მა დაუჭირა მხარი. მიუხედავად მარცხისა, ამის შემდეგ უმალა პერუს პოლიტიკურ წრეებში მნიშვნელოვან ფიგურად დარჩა.
2011 წელს უმალა წარმოსდგა როგორც მემარცხენე-ცენტრისტი ლიდერი, რომლის მთავარი სურვილიც იყო შეექმნა უფრო სამართლიანი სისტემა ქვეყნის ძირითადი ბუნებრივი რესურსებიდან მიღებული კეთილდღეობის მთელს ქვეყანაზე გადანაწილებით. ასევე უცხოური ინვერტიციების მოზიდვა და ეკონომიკის ზრდა, შესაბამისად მოსახლეობის ღარიბი უმრავლესობისთვის ცხოვრების პირობების გაუმჯობესება.
სქოლიო
კატეგორია:დაბადებული 26 ივნისი კატეგორია:დაბადებული 1962 კატეგორია:პერუს პრეზიდენტები
Polyrhachis schistacea
Polyrhachis schistacea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
მარგარეტ შრამბოკი
მარგარეტ შრამბოკი (გერმ. Margarete Schramböck დ. 1970 წლის 12 მაისს სანტ-იოჰან-ინ -ტიროლში) — ავსტრიელი ბიზნეს მენეჯერი და პოლიტიკოსი, 2016 წლის მაისიდან 2017 წლის ოქტომბრამდე იყო  A1 Telekom Austria-ს აღმასრულებელი დირექტორი. 2017 წლის დეკემბრიდან 2019 წლის ივნისამდე და 2020 წლის იანვრიდან 2022 წლის მაისამდე იკავებდა ციფრულ და ეკონომიკურ საქმეთა მინისტრის პოსტს სებასტიან კურცის პირველ და მეორე, ასევე ალექსანდრე შალენბერგის და კარლ ნეჰამერის მთავრობებში; მარგარეტ შრამბოკი  ავსტრიის სახალხო პარტიის წევრია.
ადრეული წლები და განათლება
მარგარეტ შრამბოკი დაიბადა 1970 წლის 12 მაისს ავსტრიის ქალაქ სანტ-იოჰან -ინ ტიროლში; 1989 წელს დაამთავრა ქალაქის გიმნაზია.
1994 წელს ვენის ეკონომიკისა და ბიზნესის უნივერსიტეტში დაიცვა დისერტაცია ალმასების საერთაშორისო ბაზრის შესახებ. შედეგად, გახდა  სოციალურ და ეკონომიკურ მეცნიერებების მაგისტრის ხარისხის მფლობელი (Mag. rer. soc. oec.). 1997 წელს დაიცვა  დისერტაცია ბიზნეს კონსალტინგის მომავალზე და მიიღო დოქტორის ხარისხი სოციალურ და ეკონომიკურ მეცნიერებებში (Dr. rer. soc. oec.)  შემდეგ სწავლა გააგრძელა ლიონის უნივერსიტეტში, რომელიც დაამთავრა 1999 წელს ბიზნესის ადმინისტრირების მაგისტრის ხარისხით.
კარიერა კერძო სექტორში
მარგარეტ შრამბოკი 1995 წლიდან მუშაობდა Alcatel-ში სხვადასხვა პოზიციებზე: 1995 წლიდან 1997 წლამდე — აუდიტორად ცენტრალურ და აღმოსავლეთ ევროპაში, 1997 წელს გადავიდა ელექტრონული ბიზნესის განყოფილებაში, სადაც დაიკავა აქტივების მენეჯმენტის ხელმძღვანელის თანამდებობა. 1999 წლიდან იყო სერვისის დირექტორი. 2000 წელს დაინიშნა NextiraOne ავსტრიის აღმასრულებელ დირექტორად; 2008 წლიდან 2011 წლამდე მართავდა კომპანიას "NextiraOne Germany". მას შემდეგ, რაც ხსენებული კომპანია 2014 წელს Dimension Data -მ გადაიბარა,  შრამბოკი დარჩა თანამდებობაზე, როგორც Dimension Data -ს ავსტრიული განყოფილების  მმართველი დირექტორი.
2016 წლის 1 მაისიდან შრამბოკი გახდა ქვეყნის ერთ-ერთი უმსხვილესი სატელეკომუნიკაციო პროვაიდერის A1 Telekom Austria-ის ხელმძღვანელი მისი თანამდებობაზე ყოფნის ვადა თავდაპირველად ხუთ წელს უნდა გაგრძელებულიყო, თუმცა 2017 წლის 17 ოქტომბერს — ავსტრიის საკანონმდებლო არჩევნებიდან სულ რაღაც ორი დღის შემდეგ,   A1-მა დაადასტურა, რომ შრამბოკი თანამდებობას ტოვებდა. კომპანიის მართვის პასუხისმგებლობა დროებით აიღო მარკუს გრაუსამმა,.
პოლიტიკური კარიერა
შრამბოკი არ შედიოდა რომელიმე პოლიტიკური პარტიის შემადგენლობაში, მიუხედავად ამისა, იყო მაგრიოჰანა მიკლ-ლაიტნერის, სახალხო პარტიის შინაგან საქმეთა ყოფილი მინისტრის ახლო რწმუნებული. ამ უკანასკნელის გადადგომის შემდეგ შრამბოკი შეუერთდა ავსტრიის სახალხო პარტიას. შედეგად, მაშინვე გახდა მინისტრობის ახალი კანდიდატი.
როდესაც 2017 წლის 18 დეკემბერს ავსტრიის ფედერალური კანცლერის თანამდებობა სებასტიან კურცმა დაიკავა, მარგარეტ შრამბოკი დაამტკიცეს მეცნიერების, კვლევებისა და ეკონომიკის ახალ მინისტრად; 2018 წლის 8 იანვარს სამინისტრო გარდაიქმნა ციფრულ და ეკონომიკურ საკითხთა სამინისტროდ. იმავე დღეს შრამბოკმა გამოაცხადა, რომ შეუერთდებოდა ტიროლის პარტიის პრეზიდიუმს.
შრამბოკი ასევე EPP-ის ევროპის საქმეთა მინისტრების შეხვედრის თავმჯდომარეა. (ამ შეხვედრაზე იკრიბებიან მემარჯვენე ცენტრისტული EPP მინისტრები ევროკავშირის საბჭოს სხდომის წინ.)
პირადი ცხოვრება
შრამბოკი ცხოვრობს Sankt Andrä-Wördern- ში, ქალაქ ვენასთან ახლოს, ქვემო ავსტრიაში.
სქოლიო
<references group="" responsive="1"> კატეგორია:დაბადებული 12 მაისი კატეგორია:დაბადებული 1970 კატეგორია:ავსტრიელი პოლიტიკოსი ქალები კატეგორია:ავსტრიის ეკონომიკის მინისტრები კატეგორია:ავსტრიის სახალხო პარტიის წევრები
რაულ ალფონსინი
რაულ ალფონსინი (Raúl Ricardo Alfonsín; დ. 12 მარტი, 1927, ბუენოს-აირესი, არგენტინა — გ. 31 მარტი, 2009, ბუენოს-აირესი, არგენტინა) — არგენტინელი პოლიტიკოსი. არგენტინის პრეზიდენტი 1983–1989 წლებში. 1989 წელს გადადგა თანამდებობიდან.
რესურსები ინტერნეტში
კატეგორია:არგენტინის პრეზიდენტები კატეგორია:არგენტინელი პოლიტიკოსები კატეგორია:დაბადებული 12 მარტი კატეგორია:დაბადებული 1927 კატეგორია:გარდაცვლილი 31 მარტი კატეგორია:გარდაცვლილი 2009
თომას კალენბერგი
თომას კალენბერგი (დ. 20 მარტი, 1983) — დანიელი ფეხბურთელი. თამაშობს გერმანიის ბუნდესლიგის კლუბ „ვოლფსბურგში“ შემტევი ნახევარმცველის პოზიციაზე. 2004 წელს დაასახელეს დანიის წლის ახალგაზრდა ფეხბურთელად. დანიის ეროვნულ ნაკრებში გამართული აქვს 38 მატჩი და 4 გოლი აქვს გატანილი.
რესურსები ინტერნეტში
კატეგორია:დაბადებული 1983 კატეგორია:დანიელი ფეხბურთელები კატეგორია:გერმანიის ბუნდესლიგის ფეხბურთელები კატეგორია:ლიგა 1-ის ფეხბურთელები კატეგორია:ვოლფსბურგის ფეხბურთელები კატეგორია:ბრონდბიუს ფეხბურთელები კატეგორია:დაბადებული 20 მარტი
აკრა (მრავალმნიშვნელოვანი)
ტოპონიმი აკრა შეიძლება აღნიშნავდეს
ამფიბიები
ამფიბიები, წყალხმელეთა ცხოველები (Amphibia) სახელწოდება მომდინარეობს ძველი ბერძნული ენიდან: αμφις — "ორივე" და βιος — "სიცოცხლე" — ხერხემლიანი ცხოველების კლასი, რომელსაც გამომუშავებული აქვს როგორც წყალში, ისე ხმელეთზე არსებობის უნარი. ამფიბიები წყლიდან წყალხმელეთა ცხოვრების ნირზე გადასული პირველი ხერხემლიანები არიან.
თევზების მსგავსად ისინიც ქვირითს ყრიან (ზოგი ცოცხალ მშობია), რადგან მათ კვერცხებსა და ჩანასახს არა აქვთ ხმელეთზე განვითარების სამარჯვები (უამნიონოები). უმეტეს შემთხვევაში განვითარება მეტამორფოზით მიმდინარეობს. ამფიბიების სხეულის ორგანიზაცია არ არის ისეთი სრულყოფილი, როგორც ხმელეთის ხერხემლიანებისა. მათი სხეულის ტემპერატურა ცვალებადია, ნივთიერებათა ცვლის ინტენსივობა - დაბალი და სხვა.
თანამედროვე ამფიბიებს ეკუთვნის 2850-მდე სახეობა, რომლებიც ერთიანდება 3 რიგში: უფეხო ამფიბიები, კუდიანი ამფიბიები და უკუდო ამფიბიები. ამფიბიების კანი შიშველი, რბილი და ნოტიოა, შეიცავს ნაირგვარი სეკრეტის გამომზოფ ჯირკვლებს. ზოგ ამფიბიას შხამის გამომყოფი ჯირკვლები აქვს (სამხრეთ ამერიკის ზოგიერთი გომბეშო). ამფიბიებს ორი კეფის როკი აქვთ. მალათა რაოდენობა 9-იდან (უკუდო ამფიბიების უმრავლესობა) 275-მდე (უფეხო ამფიბიები) მერყეობს. უკუდო ამფიბიების უმრავლესობის ნეკნები მთლიანად რედუცირებულია. წინა ტვინი, რომლის ნახევარსფეროები მთლიანად გაყოფილია, კარგადაა განვითარებული, ხოლო ნათხემი - სუსტად. თავის ტვინიდან გამოდის 10 წყვილი ნერვი. ამფიბიების ლარვებს გვერდითი ხაზის ორგანოები (გვერდითი ხაზი) აქვთ. ნიადაგში მცხოვრებ უფეხო ამფიბიებსა და მღვიმეებში ბინადარ კუდიან ამფიბიებს სუსტად აქვთ განვითარებული თვალები.
ყველა ზრდასრული ამფიბია ცხოველებით იკვებება. გომბეშოებსა და პიპებს კბილები არა აქვთ. სარჩოს დაჭერაში მათ ხელს უწყობს საკმაოდ გრძელი და მოძრავი ენა, რომელიც წებოვან ლორწოს გამოყოფს. საჭმლის მომნელებელი მილი მოკლეა. ზრდასრული ამფიბიები ძირითადად ფილტვებით სუნთქავენ, ხოლო ლარვები — ლაყუჩებით. სუნთქვის პროცესში მნიშვნელოვან როლს ასრულებს კანი. ზოგი ამფიბია (მაგ. უფილტვო სალამანდრებნი) მხოლოდ კანით სუნთქავს. წყალში ბინადარი კუდიანი ამფიბიები კი მთელი სიცოცხლე — ლაყუჩებით.
ლარვების სისხლის მიმოქცევა თევზებისას ჰგავს. ზრდასრული ამფიბიების გული სამკანიანია: შედგება 2 წინა გულისა და 1 პარკუჭისაგან. მარცხენა წინა გულში არტერიული სისხლია, მარჯვენაში — ვენური. პარკუჭიში ხდება არტერიული და ვენური სისხლის ნაწილობრივი შერევა. ამფიბიების უმრავლესობა ქვირითს წყალში ყრის, აქვე ხდება მათი განაყოფიერება. უფეხო ამფიბიებს, კუდიანი ამფიბიების უმრავლესობას და ზოგ უკუდო ამფიბიას ახასიათებს შინაგანი განაყოფიერება. ყრიან 3-დან 28- ათასამდე კვერცხს. ცოცხალმშობნი 2-დან 25-მდე ნაშიერს შობენ. უკუდო ამფიბიების ლარვა (თავკომბალა) მეტად განსხვავდება ზრდასრული ცხოველისაგან. მეტამოფფოზის დამთავრებისათვის გარეგანი ლაყუჩები და კუდი ქრება, ვითარდება წყვილი კიდური, ფილტვები და სხვა. ზოგი კუდიანი ამფიბიის (ამბისტომა) ლარვა მეტამორფოზის გარეშე მწიფდება სქესობრივად და მრავლდება (იხ. ნეოტენია).ზოგი ამფიბია თავისებურად ზრუნავს შთამომავლობაზე მაგ., ბაყაყი-მეანი თავკომბალების გამოჩეკამდე ქვირითს უკანა კიდურებზე ატარებს. დარვინის რი რინოდერმა (მამალი) — პირის ღრუში ინახავს, ჩანთოსანი ვასაკა და პიპა (დედლები) ზურგით ატარებენ და სხვა. ამფიბიები სქესობრივად უმეტესად 3-4 წლის ასაკში მწიფდებიან. ცოცხლობენ რამდენიმე წლიდან 50 წლამდე. ბინადრობენ ტენიანსა და ჩრდილოან ადგილებში.
ამფიბიები თითქმის მთელ მსოფლიოში არიან გავრცელებული, მაგრამ ყველაზე მეტად ტროპიკებში გვხვდებიაბ. მხოლოდ ტროპიკულ ქვეყნებში ბინადრობენ უფეხო ამფიბიები, ჩრდილოეთ ნახევარსფეროში — კუდიანი ამფიბიები, ხოლოუკუდო ამფიბიები — თითქმის მთელ მსოფლიოში. ამფიბიები არ არიან ოკეანის ზოგ კუნძულზე, არქტიკულსა და ანტრაქტიკულ ქვეყნებში, ალპურ ზონაში, უდაბნოებში, მლაშე წყალსატევებში და სხვა.
საქართველოში ამფიბიებიდან გვხვდება ჩვეულებრივი ტრიტონი, მცირეაზიური ტრიტონი, კავკასიური სალამანდრა, მწვანე გომბეშო, სირიული მყვარი, კავკასიური ჯვრიანა, ჩვეულებრივი ვასაკა, ტბის ბაყაყი, ამიერკავკასიური ბაყაყი და სხვა.
ამფიბიების უმრავლესობას სარგებლობა მოაქვს: ისინი ანადგურებენ სახახლხო მეურნეობის მავნებლებს. ზოგი კი სარეწაო ცხოველის (წავი, წაულა და სხვა) საკვებია. ბევრ ქვეყანაში (საფრანგეთი, იტალია, აშშ და სხვა) ზოგიერთი სახეობის ამფიბიებს საკვებად იყენებენ. ამფიბიების საუკეთესო მასალაა სამეცნიერო ცდებისათვის ფიზიოლოგიაში და კარგი ობიექტია ხერხემლიან ცხოველთა ზოოლოგიის შესასწავლად.
ნამარხი ამფიბიები
ნამარხი ამფიბიები უფრო მრავალრიცხოვანი და ნაირგვარი იყვნენ, ვიდრე თანამედროვენი. ნამარხი ამფიბიების კლასიფიკაცია ემყარება მათი ხერხემლისა და ქალას აგებულების თავისებურებებს. ყველაზე უძველესი და პრიმიტიული ამფიბიებია იქთიოსტეგები, რომლებიც მტევანფარფლიანებს ემსგავსებოდნენ. ნამარხი ამფიბიების მთავარი განშტოებაა ლაბირინთოდონტები, რომლებიდანაც, როგორც ჩანს, გამოიყვნენ ბატრაქოზავრები და მიკროზავრები. ზოგიერთი ნამარხი ამფიბია გიგანტური ზომისა იყო, მისი ქალას სიგრძე 1 მ-ს აღემატებოდა (მასტოდონზავრი). ნამარხი ამფიბიების უმრავლესობა ცნობილია ჩრდილოეთ ნახევარსფეროდან, ზოგი სამხრეთ აფრიკიდან და ინდოეთიდან. ნამარხი ამფიბიების ნაშთები მრავლად გვხვდება რუსეთის ბაქნის აღმოსავლეთ ნაწილში.
ინდოეთის ჰიმნი
ჰიმნის ხანგრძლივობა 52 წამია. რაბინდრანათ თაგორის სხვა პოემა ამარ შონარ ბანგლაზე შექმნილია ბანგლადეშის სახელმწიფო ჰიმნი.
რესურსები ინტერნეტში
with The Complete English Translation
სქოლიო
კატეგორია:ინდოეთის ეროვნული სიმბოლოები კატეგორია:ეროვნული ჰიმნები
Gorillaz
Gorillaz დაარსდა 1998 წელს ჯგუფ Blur-ის ლიდერ დეიმონ ოლბარნისა და ანიმატორ ჯეიმი ჰიულეტის მიერ. ვირტუალური ჯგუფი უკრავს ალტერნატიული როკისა და ალტერნატიული ჰიპ-ჰოპის ჟანრის მუსიკას.
ჯგუფის პირველი ალბომი, 2001 წელს გამოცემული Gorillaz, გაიყიდა 6 მილიონი ასლის ოდენობით და ჯგუფს მოუტანა ადგილი გინესის რეკორდების წიგნში, როგორც ყველა დროის ყველაზე წარმატებულ ვირტუალურ ჯგუფს. მათი მეორე სტუდიური ალბომი, Demon Days, გამოვიდა 2005 წელს.მასში შესულია ჰიტები „Feel Good Inc.“, „DARE“, „Dirty Harry“ და „Kids With Guns / El Mañana“. ამ ალბომმა ორმაგი პლატინის სტატუსი მოიპოვა შტატებში, ბრიტანეთში - ხუთმაგი, ხოლო „გრემის“ დაჯილდოებაზე მიიღო პრიზი, როგორც საუკეთესო პოპ-თანამშრომლობამ მოწვეული ვოკალებით. მესამე ალბომი, Plastic Beach გამოვიდა 2010 წლის მარტში. შემდეგი პროექტი იყო The Fall - პირველი ალბომი, ჩაწერი iPad-ით. 2017 წლის 28 აპრილს გამოდის ჯგუფის შემდეგი ალბომი, Humanz.
რესურსები ინტერნეტში
კატეგორია:ბრიტანული პოპ-ჯგუფები კატეგორია:1998 წელს ჩამოყალიბებული ჯგუფები კატეგორია:ბრიტანული ალტერნატიული როკ-ჯგუფები კატეგორია:სინთპოპ ჯგუფები კატეგორია:Parlophone-ის შემსრულებლები
ახშნის ელიას ეკლესია
მინი|მარჯვნივ|300პქ| ახშნის ელიას ეკლესია ჯაბა ლაბაძის ფოტო ახშნის ელიას ეკლესია — ეკლესია ახმეტის მუნიციპალიტეტის სოფელ ახშნის სამხრეთით სასაფლაოზე. განეკუთვნება გვიანდელ შუა საუკუნეებს.
ეკლესია დარბაზულია (9,6X6,3 მ), კედლების ქვედა ნაწილი ნაგებია ძირითადად რიყის ქვით. ზედა ნაწილები კი აგურისა და რიყის ქვის მონაცვლეობით. შესასვლელი ორი აქვს სამხრეთით და დასავლეთით. ორივე კარი თაღოვანია. აღმოსავლეთით ნალისებრიაფსიდის ღერძზე სარკმელია, ასეთივე სარკმელია შენობის სამხრეთის და ცრდილოეთის კედელშიც. საკურთხეველი ხის კანკელითაა გამოყოფილი. ნავის იატაკზე დაგებულია კვადრატული აგური. ეკლესია ცილინდრული კამარითაა გადახურული.
აღმოსავლეთისა და დსავლეთის ფასადებზე თითო შეღრმავებული ჯვარია. ეკლესიას აგურის სამსაფეხურიანი ლავგარდანი აქვს, გადახურულია ღარიანი კრამიტით.
ლიტერატურა
კატეგორია:ახმეტის მუნიციპალიტეტის ტაძრები
ინგლისის თასი 1973–1974
ინგლისის თასი 1973–74 — მსოფლიოში უძველესი საფეხბურთო ტურნირის ინგლისის ასოციაციის თასის 93-ე გათამაშება. ლონდონში უემბლის სტადიონზე გამართულ ფინალში ლივერპულმა 3–0 მოუგო ნიუკასლ იუნაიტედს, ეს ლივერპულისთვის ინგლისის თასზე მეორე გამარჯვებაა.
მატჩები ტარდებოდა ყოველთვის მასპინძელი გუნდის სტადიონზე შაბათ დღეს. ზოგი მატჩი შესაძლებელი იყო გადადებულიყო თუ სხვა ტურნების კალენდარს დაემთხვეოდა, ან უამინდობა იქნებოდა. თუ თამაში ფრედ დასრულდებოდა იმავე კვირის ბოლოს მეორე შეხვედრა უნდა ჩატარებულიყო მოწინააღმდეგე გუნდის სტადიონზე. განმეორებით თამაშშის ფრის შემთხვევაში უნდა დანიშნულიყო 30 წუთიანი დამატებითი დრო.
პირველი რაუნდი
საფეხბურთო ლიგის მესამე და მეოთხე დივიზიონის გუნდები შეუერთდნენ იმ არალიგის კლუბებს, რომლებმაც საწყისი ეტაპი წარმატებით გადალახეს. მატჩები ჩატარდა 1973 წლის 24 ნოემბერს, მათგან მხოლოდ ათი დასრულდა ფრედ და დამატებითი შეხვედრის გამართვა გახდა საჭირო.
მეორე რაუნდი
მატჩები ჩატარდა 1973 წლის 15 დეკემბერს. ხუთი თამაში დასრულდა ფრედ და იმავე კვირას გაიმართა დამატებითი მატჩები.
მესამე რაუნდი
აღნიშნულ ეტაპს შეუერთდა 44 კლუბი პირველი და მეორე დივიზიონებიდან. მატჩები გაიმართა 5–6 იანვარს 1974 წელს. ცამეტი მატჩი დასრულდა ფრედ და დამატებითი თამაშის გამართვა გახდა საჭირო.
მეოთხე რაუნდი
მატჩების დღე იყო 1974 წლის 26 იანვარი, შაბათი. მხოლოდ ოთხი თამაში ჩატარდა ერთი დღის შემდეგ. რვა თამაში ფრედ დასრულდა, მათგან მხოლოდ ერთისთვის გახდა საჭირო მეორე დამატებითი თამაში.
მეხუთე რაუნდი
მატჩების დღე იყო 1974 წლის 16 თებერვალი, შაბათი. მხოლოდ ერთი თამაში ჩატარდა ერთი დღის შემდეგ. ორი მატჩი ფრედ დასრულდა და დამატებითი შეხვედრა დაინიშნა.
მეექვსე რაუნდი
მეოთხედფინალის ოთხი თამაში 1974 წლის 9 მარტს ჩატარდა.
ნიუკას იუნაიტედის ფანების არეულობა
პირველი თამაში ნიუკასლ იუნაიტედსა და ნოტინგემ ფორესტს შორის სენტ-ჯეიმზ პარკზე ნიუკასლის გამარჯვებით 4–3 დასრულდა. თუმცა მეორე ტაიმის დასაწყისში ნოტინგემი პენალტის წყალობით 3–1 იგებდა, მსაჯმა გორდონ კიუმ აღნიშნული გადაწყვეტილების გაპროტესტების გამო მოედნიდან გააძევა ნიუკასლის მცველი პატ ჰოუარდი. ნიუკასლის ფანები ლიზის ენდის სექტორიდან (ამჟამად სერ ჯონ ჰოლის სექტორი) შეიჭრნენ მოედანზე. დებოშის დროს ნოტინგემის ორი მოთამაშე დაშავდა, მსაჯმა მანამ არ გააგრძელა თამაში სანამ ყველა ფეხბურთელი მწყობრში არ ჩადგა, თამაშის გაგრძელების სურვილი ჰქონდა ორივე გუნდის მწვრთნელს. მიუხედავად იმისა, რომ ნიუკასლი კაცნაკლული იყო და ორი ბურთით ჩამორჩებოდა მეტოქეს, მათ მაინც შეძლეს თამაშში დაბრუნება და კაპიტან ბობ მანკურის გოლით ეს მატჩი მოიგეს. მოედანზე შეჭრის შემდეგ 23 ადამიანი გადაიყვანეს საავადმყოფოში თავის ქალის დაზიანებით, 103 ადამიანს ადგილზე ჩაუტარდა სამედიცინო დახმარება, 39 კი დააპატიმრეს.
პირველი დამატებითი შეხვედრა 0–0 დასრულდა, ამ თამაშში ნიუკასლმა სამჯერ მოარტყა ბურთი ძელს. მეორე დამატებითი შეხვედრა კვლავ გუდისონ პარკზე ჩატარდა, მალკოლმ მაკდონალდის გოლით კი ნიუკასლი გამარჯვებული გახდა.
ნახევარფინალი
ნახევარფინალის მატჩები ჩატარდა 1974 წლის 30 იანვარის, შაბათი. მხოლოდ ერთი თამაშისთვის გაიმართა დამატებითი შეხვედრა ოთხი დღის შემდეგ. ლივერპულმა და ნიუკასლმა შეძლეს მატჩების მოგება და გავიდნენ ფინალში.
მესამე ადგილის მატჩი
1970 წლიდან 1974 წლამდე ტურნირზე დამარცხებულ ნახევარფინალისტებს შორის იმართებოდა დამატებითი მატჩი მესამე ადგილისთვის.
ფინალი
ფინალი გაიმართა 1974 წლის 4 მაისს უემბლის სტადიონზე, სადაც ლივერპულმა სამი გოლით დაამარცხა ნიუკასლ იუნაიტედი. გოლების ავტორები იყვნენ კევინ კიგანი (ორი ბურთი) და სტივ ჰაივეითი (ერთი გოლი). თამაშს დაესწრო 100,000 მაყურებელი.
სქოლიო
კატეგორია:ინგლისის ასოციაციის თასის სეზონები კატეგორია:1973 წელი ფეხბურთში კატეგორია:1974 წელი ფეხბურთში
ანა ბურდა
ანა ბურდა (გერმ. Aenne Burda, ქორწინებამდე ანა მაგდალინა ლემინგერი; 28 ივლისი, 1909 ოფენბურგი, ფრაიბურგი, ბადენი-3 ნოემბერი, 2005 ოფენბურგი) — გერმანელი გამომცემელი. გერმანიის ეკონომიკური სასწაულის ერთ-ერთი სიმბოლო.
ბიოგრაფია
ანა ბურდა დაიბადა გერმანიის იმპერიის ქალაქ ოფენბურგში. მან სახელი “Enne”აირჩია პოპულარული სიმღერის მიხედვით Ännchen von Tharau (ანხენი ტარაუდან). იგი მატარებლის მემანქანის ქალიშვილი იყო. ანა მაგდალენა ლემინგერმა არასრული განათლება მიიღო სამონასტრო სკოლაში, რომელიც 17  წლისამ  მიატოვა და  ოფენბურგის ელექტრო აპარატების  კომპანიის მოლარედ დაიწყო მუშაობა. 1930 წელს ანამ გაიცნო სტამბის დამაარსებლის ფრანც ბურდას ვაჟი-ტიპოგრაფი და გამომცემელი ფრანც ბურდა. წყვილმა იქორწინა ერთი წლის შემდეგ, 1931 წლის 9 ივლისს. მათ სამი ვაჟი შეეძინათ: ფრანცი (1932–2017), ფრიდერი (1936–2019) და ჰუბერტი (1940). მისი ვაჟიშვილ ჰუბერტ ბურდას მეუღლეა ცნობილი გერმანელი მსახიობი და ტელეწამყვანი მარია ფურტვენგლერი.
ჟურნალის გამოცემა
მარცხნივ|მინი|ანა ლემინგერი და ფრანც ბურდა 1949 წელს ანამ და მისმა მეუღლემ გადაწყვიტეს საოჯახო ბიზნესის გაფართოვება და დააფუძნეს გამომცემლობა Burda  მშობლიურ ოფენბურგში. ქალებისათვის განკუთვნილი ილუსტრირებული ჟურნალის გამოცემა  მიზნად ისახავდა ომის შემდგომ ევროპაში დიასახლისების დახმარებას, რომ დამოუკიდებლად შეეკერათ თანამედროვე მოდური ტანსაცმელი და ელეგანტურად ჩაეცვათ სიღარიბის მიუხედავად.
ანა ბურდამ დააარსა ორი საქველმოქმედო ფონდი, რომელიც მხარს უჭერს ახალგაზრდა მეცნიერებსა და ასაკოვან ადამიანებს მის მშობლიურ ქალაქ ოფენბურგში.
დღეს ჟურნალი Burda Fashion იბეჭდება ორ ათეულ ენაზე და იყიდება თითქმის ას ქვეყანაში.
სქოლიო
კატეგორია:გერმანელი გამომცემლები კატეგორია:ბავარიის ორდენის კავალრები კატეგორია:დაბადებული 28 ივლისი კატეგორია:დაბადებული 1909 კატეგორია:გარდაცვლილი 2005
Polyrhachis schizospina
სქოლიო
კატეგორია:ჭიანჭველები